એક તરફ તાજેતરમાં સાંસદ સી.આર.પાટીલએ જ કલેક્ટર ખાતેની સંકલન બેઠકમાં સરકારી જમીનોમાં ઝીંગા તળાવો બનવી દેનારા માફિયાઓ વિરુદ્ધ પાસા હેઠળ કાર્યવાહી કરવા રજૂઆત કરી છે ત્યારે આવા જ ગેરકાયદેસર રીતે સરકારી જમીનોમાં ઝીંગા તળાવો શરુ કરનારા તત્વોને ચેમ્બર દવારા આળપંપાળ કરવામાં આવી રહી છે, જે આજે ચર્ચાનો મુદ્દો બન્યો હતો. સાંજે પિંજરત સહિતનું સેશન મમતા વર્મા તરફથી રાખવામાં આવ્યું હતું, તે પહેલા જ ચેમ્બરના એક જૂથ તરફથી ઝીંગા તળાવ સાથે સંકળાયેલા લોકોને બોલાવીને અહીંયા જો ટેક્સટાઇલ પાર્ક આવશે તો તેના સોલિડ વેસ્ટથી દરિયાઈ જીવોને નુકશાન થશે તેવો દાવો કરવામાં આવ્યો હતો અને પાર્કનો વિરોધ કરવામાં આવ્યો હતો.